MacOS

right|thumb|Diagram architektúry Mac OS X
right|thumb|Iný diagram architektúry

**macOS** (**Mac OS X** od 2001 do 2012, neskôr **OS X** od 2012 do 2016) je zatiaľ poslednou verziou Mac OS, operačného systému pre počítače Macintosh. Tento operačný systém bol prvýkrát komerčne sprístupnený v roku 2001. Pozostáva z dvoch hlavných častí – z Darwinu, slobodného operačného prostredia založeného na BSD, ktorý bol prispôsobený a ďalej vyvíjaný spoločnosťou Apple Computer s prispením nezávislých vývojárov; a vlastného grafického rozhrania známeho ako Aqua, vytvoreného spoločnosťou Apple.

V roku 2001 bol tiež vydaný  OS X Server. Architektonicky je identický s operačným systémom pre pracovné stanice (klientov), odlišuje sa zahrnutím správy skupín a administračnými softvérovými nástrojmi, ktoré umožňujú zjednodušený prístup ku kľúčovým sieťovým službám, ako napr. e-mailový server, Samba server, adresárový server, a DNS server. Na tento operačný systém sa vzťahuje rozdielna licenčná politika. V roku 2016 spoločnosť Apple Inc. zmenila názov operačného systému pre počítače Macintosh z OS X na macOS.

## Názov
Znak *X* je rímskou číslovkou a oficiálne sa vyslovuje „desať“, nadväzujúc tak na predchádzajúce operačné systémy Macintosh, ako napr. Mac OS 8 a Mac OS 9. Niektorí ľudia však *X* vyslovujú ako „iks“. Jeden z dôvodov môže byť, že názvy operačných systémov podobných Unixu sa zvyčajne končia písmenom *x* (napr. AIX, IRIX, Linux, Minix, Ultrix, Xenix a pod.) Ďalším dôvodom môže byť, že Apple má sklon nazývať jednotlivé verzie nasledovne (napríklad): „Mac OS X verzia 10.4“.

Verzie Mac OS X sú nazývané po mačkovitých šelmách. Kódové meno verzie 10.0 bolo Cheetah (gepard) s chybami, verzia 10.1 bola Puma ktorá bola o pol roka. Verzia 10.2 bola nazvaná Jaguar (jaguár), a bola to zároveň prvá verzia Mac OS X, ktorej kódové meno bolo použité v marketingu Apple. Verzia 10.3 bola následne pomenovaná Panther (panter). Verzia 10.4 bola nazvaná Tiger (tiger), verzia 10.5 nesie názov Leopard (leopard), verzia 10.6 nesie názov Snow Leopard (biely leopard), verzia 10.7 nesie názov Lion (lev), Verzia 10.8 nesie názov Mountain Lion (horský lev). Najnovšia verzia 10.9 nesie názov Mavericks a je prvou verziou ktorá nie je pomenovaná po mačkovitej šelme. Taktiež je na rozdiel od predchádzajúcich verzií prístupná úplne zadarmo v Mac App Store.

Spoločnosť Apple si registrovala aj ochranné známky Lynx (teda rys) a Cougar (šelma podobná pume, kuguár).

## História
*Hlavný článok: [[História Mac OS X]]*

Napriek tomu, že Mac OS X je nazývaný jednoducho verzia 10 operačného systému Mac OS, jeho pôvod je z veľkej časti nezávislý od predchádzajúcich verzií Mac OS. Je založený na jadre Mach a unixovej implementácii BSD, ktoré boli včlenené do objektovo-orientovaného operačného systému NeXTSTEP, vytvoreného spoločnosťou NeXT Steva Jobsa, po tom, čo nedobrovoľne opustil Apple v roku 1985. Medzičasom sa spoločnosť Apple pokúšala vytvoriť systém „novej generácie“, ale bez väčšieho úspechu. Nakoniec bol NeXT OS, vtedy známy ako OPENSTEP vybraný ako základ pre nový operačný systém. Apple zakúpila Jobsovu firmu NeXT, pričom sám Jobs bol znova prijatý do Apple a neskôr sa opäť stal lídrom spoločnosti. Viedol transformáciu programátorského systému OPENSTEP na systém, ktorý by privítali domáci používatelia a kreatívni profesionáli, teda hlavní používatelia predchádzajúcich systémov Mac OS. Po niekoľkých prešľapoch, ktoré ohrozili vernosť nezávislých vývojárov Mac OS, a zmene stratégie, Jobs doviedol Apple k novému operačnému systému v roku 2001. 

## Opis
Mac OS X sa radikálne líši od ostatných operačných systémov Mac OS, keďže kód na ktorom je postavený je úplne rozdielny od predchádzajúcich systémov. Napriek tomu, že najväčšie rozdiely sú pod povrchom systému, grafické rozhranie Aqua je najvýraznejšou a najviditeľnejšou novou črtou. Použitie zaoblených hrán, polopriehľadných farieb a textúr oživilo okná, panely a plochu v porovnaní so starším vzhľadom OS 9 zvaným „Platinum“. To so sebou prinieslo aj určitú polemiku medzi používateľmi, keďže starší používatelia namietali, že systém vyzerá „hračkársky“ a chýba mu profesionálny vzhľad. Naopak, iní nazývali nové grafické rozhranie revolučnou novinkou Apple. Nový vzhľad bol okamžite rozoznateľný – dokonca ešte pred uvedením prvej verzie OS X na trh vývojári iných firiem začali vytvárať tzv. skiny (pre aplikácie podporujúce zmenu vzhľadu – ako napr. Winamp), ktoré vyzerali ako rozhranie Aqua. Apple však pohrozilo žalobami osobám, ktorí vytvárajú alebo rozširujú softvér, ktorý má grafické rozhranie odvodené od nimi autorsky chráneného dizajnu.

Kombinácia tohto grafického rozhrania a jadra sa stala podľa počtu dodaných systémov zatiaľ najpredávanejším prostredím Unixu vôbec.

(Poznámka: Mac OS X bol do verzie 10.4 Tiger nie je oficiálne *unixový* OS, keďže spoločnosť Apple si nevyžiadala toto označenie od The Open Group, tvrdiac, že náklady na certifikáciu by OS X neúmerne predražili. The Open Group zažalovala Apple pre porušenie ochrannej známky UNIX a vydala prehlásenie, že maximálny poplatok pre certifikáciu OS X ako unixového systému by bol 110,000 amerických dolárov. Súčasný Mac OS X 10.5 Leopard tento certifikát má.)

Mac OS X zachováva kompatibilitu s aplikáciami napísanými pre staršie systémy Mac OS poskytovaním emulovaného prostredia známeho ako Classic. To poskytuje používateľom možnosť spúšťať staršie programy rovnako ako v Mac OS 9.x. Navyše programovacie rozhranie (API) Carbon bolo vyvinuté na možnosť rýchleho portovania starších aplikácií na spúšťanie pod Mac OS 9 i Mac OS X. Tiež sú stále dostupné programovacie knižnice systémov NeXTSTEP/OPENSTEP, no Apple teraz nazýva tieto technológie Cocoa (teda kakao). Dedičstvo NeXTSTEP-u je možné vidieť napr. v pomenovaní tried v aplikačnom rozhraní Cocoa, ktoré sa začínajú na „NS“. Štvrtou možnosťou pre programátorov aplikácií je písať ich priamo v Jave, ktorú OS X podporuje ako „občana prvej kategórie“, čo v praxi značí, že aplikácie napísané v Jave bez problémov zapadajú do operačného systému, no pritom sú stále multiplatformové. Ak je grafické rozhranie napísané v Swingu, vyzerá takmer na nerozoznanie od natívnych Cocoa aplikácií.

V Mac OS X je možné spúšťať aj aplikácie pre BSD alebo Linux, ak sú prekompilované pre Mac. Aj skompilované binárne balíčky však niekedy vyžadujú konfiguráciu z príkazového riadku. Projekty ako Fink alebo DarwinPorts poskytujú predkopilované alebo predpripravené balíčky.

Verzia 10.3 bola prvou verziou, ktorá obsahovala Apple X11, čo je verzia grafického rozhrania X11 pre Unix prispôsobená Apple. Apple X11 je voliteľnou súčasťou systému pri inštalácii. Implementácia Apple X11 je založená na XFree86 4.3 a X11R6.6, s vlastným správcom okien, ktorý napodobňuje prirodzený vzhľad Mac OS X, a doplnkami na použitie pôvodného renderovacieho (vykresľovacieho) systému Quartz a zrýchlenie OpenGL.

## Významné črty
* Používa podsadu Portable Document Format (PDF) ako základ svojho zobrazovacieho modelu (Quartz); Mac OS vie PDF nielen otvoriť, ale všetky aplikácie, ktoré podporujú príkaz *tlač*, vedia PDF aj vytvoriť
* Plnofarebné, spojito zväčšovateľné ikony (do veľkosti 128x128 pixelov)
* Tieň pod oknami a izolovanými textovými elementami na vytvorenie dojmu hĺbky
* Globálna kontrola pravopisu
* Vyhladzovanie textu, grafiky a súčastí okien
* Nové elementy grafického rozhrania
* Prelínanie okien
* ColorSync – nastavovanie farieb zabudované do základného zobrazovacieho systému (pre profesionálov z oblasti tlače a multimédií)
* OpenGL pre hardvérovo urýchľované vykresľovanie. Táto technológia sa nazýva Quartz Extreme a po prvý raz bola použitá v Mac OS X v10.2 Jaguar.
* Exposé (od verzie 10.3, „Panther“) prehľadne zobrazí otvorené okná na ploche
* Používanie systému Unicode v celom operačnom systéme
* Jednoduchá architektúra pre lokalizáciu aplikácií a ďalšieho kódu úplne separuje textový popis od kódu jadra programu

## Kritika
* Klientská verzia Mac OS X podporuje len jednoduché unixovské oprávnenia súborového systému, nepodporuje pokročilé oprávnenie (ako access control list – do verzie 10.3).

## Verzie
### Prehľad verzií

### OS X 10.0 Cheetah
* Vydaný 24. marca 2001

### OS X 10.1 Puma
* Vydaný 25. septembra 2001
* Predstavený 18. júla 2001

### OS X 10.2 Jaguar
* Vydaný 24. augusta 2002
* Predstavený 6. mája 2002
* Vylepšená podpora pre siete Microsoft Windows
* Quartz Extreme na vytváranie grafiky priamo na grafickej karte
* Prispôsobivý spam filter
* Nový adresár – Apple Address Book
* Apple Rendezvous sieťové služby (implementácia systému Zeroconf)
* iChat: spoločnosťou Apple oficiálne podporovaný klient pre priamu komunikáciu, odvodený z AOL Instant Messenger
* Výrazne zmenený Finder s vyhľadávaním zabudovaným do každého okna
* Tucet nových vlastností Apple Universal Access
* Sherlock 3: webová služba (pozri aj Watson)
* CUPS: Všeobecný systém tlače v Unixe, umožňujúci použitie ovládačov na tlač v Gimpe a pod., ktoré pôvodne neboli podporované. Taktiež, po rekompilácii, umožňuje tlačiť na sériový port

### OS X 10.3 Panther
* Vydaný 24. októbra 2003
* Predstavený 23. júna 2003
* Vylepšený Finder, s rozhraním vylešteného kovu a rýchlym vyhľadávaním
* Exposé: nový systém práce s oknami
* Rýchle prepínanie používateľov dovoľujúce prihlásenie ďalšieho používateľa bez odhlásenia predchádzajúceho
* iChat AV s pridanou možnosťou videokonferencie
* Zlepšená zobrazovanie PDF umožňujúce extrémne rýchle zobrazenie súborov PDF
* Zabudovaná podpora prenosu faxov
* Výrazne vylepšená spolupráca so systémami Microsoft Windows
* FileVault: okamžité šifrovanie a dešifrovanie domovského adresára používateľa
* Zlepšená rýchlosť celého systému a zlepšená podpora počítačov s procesorom G5

### OS X 10.4 Tiger
* Vydaný 29. apríla 2005
* Predstavený 4. mája 2004
* Spotlight: Nástroj na rýchle vyhľadanie záznamov obsahujúcich kľúčové slovo, včítane obsahu súborov s použitím metadát
* Dashboard: widgety (tiež pomôcky) malé programy jediným kliknutím rýchlo dostupné na ploche, umožňujúce zrýchlené vykonávanie častých úloh a rýchly prístup k informáciám
* iChat: Nová verzia podporuje video kodek H.264 pre videokonferencie a umožňuje skupinové audio- a videokonferencie
* QuickTime 7: Nová verzia podporuje H.264 a má úplne prepracované grafické rozhranie
* Safari 2: nová verzia hlavného prehliadača obsahuje popri iných vlastnostiach aj čítačku RSS
* Automator: automatizuje opakujúce sa úlohy bez nutnosti programovania
* Core Image a Core Video: umožňujú, aby dodatočné efekty pri úprave videa a obrázkov boli vykonávané v reálnom čase
* 64-bitová podpora pamäte pre PowerPC G5
* Prepísané utility unixového súborového systému ako cp a rsync
* Pokročilé oprávnenia súborového systému (access control list)

### OS X 10.5 Leopard
* Vydaný 26. októbra 2007
* Predstavený 26. júna 2006
* Finder vybavený zobrazením Cover Flow
* Quick Look pre zobrazenie obsahu súborov bez otvárania aplikácie
* Time Machine (prekl. Stroj času) – program pre archiváciu, zálohovanie a obnovu dát
* Integrácia Boot Campu – podpora pre inštaláciu a spúšťanie Microsoft Windows
* Spaces – správca virtuálnych pracovných plôch

### OS X 10.6 Snow Leopard
* Vydaný 28. augusta 2009
* Predstavený 9. júna 2008
* Prvý plne 64-bitový Mac OS X pre procesory Intel
* Nepodporuje už procesory PowerPC (G3/G4/G5)
* Väčšina systémových aplikácií je 64-bitová
* Možnosť použitia 64bit kernelu (môžu sa vyskytnúť problémy so starými 32bit doplnky jadra (Kernel Extension), preto predvolený kernel je 32-bitový)
* Grand Central Dispatch – systémová podpora pre programovanie viacvláknových aplikácií
* OpenCL – systémová podpora pre využitie výkonu grafickej karty v negrafických aplikáciách
* Plne integrované viacdotykové ovládanie
* Finder kompletne v Cocoa (miesto Carbonu v predchádzajúcich verziách)
* Kompatibilita so súborovým systémom ZFS
* Možnosť zapisovanie dát do súborového systému NTFS
* JavaScriptové vývojový rámec SproutCore
* Podpora Microsoft Exchange Server 2007 v aplikáciách Mail, iCal a Address Book
* Nízkoúrovňové virtuálny stroj (LLVM)
* Možnosť ukladania webových stránok aplikácií v Safari ako offline webové aplikácie
* Menší objem dát inštalovaného systému vďaka inštalácii ovládačov iba aktuálnych tlačiarní, voliteľnou inštaláciou PowerPC emulácie (Rosetta) ai
* QuickTime X s podporou veľkého množstva kodekov, možnosťou nahrávania obrazovky (screencasting), priameho nahranie videí na YouTube a exportovania videí pre iPod alebo Apple TV
* Teoretická možnosť rozšírenia RAM až na 16 GB

### OS X 10.7 Lion
* Vydaný 20. júla 2011
* Predstavený 20. októbra 2010
* Mac App Store – jednotný distribučný kanál aplikácií pod správou Apple
* Launchpad – všetky aplikácie na jednej kope (podobne ako domovská obrazovka v iOS)
* Mission Control – zlúčenie Dashboard, Exposé a Spaces do jedného celku
* Multidotykové gestá – pribudli nové multidotykové gestá vykonávaná pomocou trackpade
* Fullscreenové aplikácie – niektoré aplikácie je možné používať vo fullscreen móde
* Versions – možnosť prechádzať staršie verzie dokumentu
* Auto Save – dokument sa automaticky ukladá
* Resume – aplikácia sa otvára v rovnakom rozmiestnení okien a kurzorov, ako pred zatvorením okna
* Prepracovaný Mail, iCal a Address Book – aplikácie sú prepracované do štýlu z iPadu
* AirDrop – pomocou tejto funkcie sa posielajú súbory do neďalekých počítačov Apple

### OS X 10.8 Mountain Lion
* Vydaný 25. júla 2012
* Predstavený 16. februára 2012
* Hlbšia podpora iCloud
* Pribudli funkcie a aplikácie (niektoré z iOS):
** Pripomienky
** Poznámky
** iMessage
** Notifikačné centrum
** Power Nap
** Diktovanie
** AirPlay
** Zdieľanie
** Game center
** Gatekeeper
** Integrácia Twitteru a Facebooku
** a veľa ďalších 

### OS X 10.9 Mavericks
* Vydaný 22. októbra 2013
* Predstavený 10. júna 2013
* Prvé vydanie OS X, ktoré nebolo pomenované po veľkých mačkovitých šelmách
* Dôraz na výdrž batérie
* Hlbšia integrácia iCloud
* Vylepšenie Finder-a
* Integrácia viacerých aplikácií z iOS do OS X

### OS X 10.10 Yosemite
náhľad|vpravo|OS X Yosemite
* Vydaný 16. októbra 2014
* Predstavený 2. júna 2014
* Zmena skeumorfického dizajnu na flat design (nové ikony, farebné schémy)
* Zmena systémového písma z Lucida Grande na Helvetica Neue
* Zameranie na kontinuitu medzi zariadeniami Apple (napr. funkcia Handoff, ktorá umožňuje telefonovanie a písanie správ z macu)
* Pridaná záložka „dnes“ do Centra hlásení, pridávanie widgetov
* Aplikácia Fotky nahrádza iPhoto a Aperture
* Vylepšené Spotlight vyhľadávanie zobrazuje výsledky z internetových zdrojov
* Upravená funkcionalita zeleného tlačidla „zoom“, ktorá umožní zobrazenie na celú obrazovku

### OS X 10.11 El Capitan
náhľad|vpravo|OS X El Capitan
* Vydaný 30. septembra 2015
* Predstavený 8. júna 2015
* Zmena systémového písma z Helvetica Neue na San Francisco
* Práca s dvomi oknami na obrazovke (podobne ako na Windows)
* Multi-touch gestá pre aplikácie Mail, Správy a Poznámky
* Integrácia verejnej dopravy do aplikácie Mapy
* Prepracovanie aplikácie Poznámky (napr. možnosť formátovania textu)
* Ukotvenie tabov v Safari
* Pridaná podpora počasia, akcií, správ a športu do Spotlight vyhľadávania

### macOS 10.12 Sierra
náhľad|vpravo|macOS Sierra
* Vydaný 20. septembra 2016
* Predstavený 13. júna 2016
* Integrácia inteligentného asistenta Siri
* Synchronizácia priečinkov plochy a dokumentov s iCloud Drive
* Optimalizácia úložiska automatickým uploadom na iCloud Drive
* Automatické odomykanie s Apple Watch
* Univerzálny clipboard pre text, obrázky a videá na zariadeniach s macOS Sierra a iOS 10
* Taby v aplikáciach (podobne ako v internetovom prehiadači)
* Prehrávanie videa ako „Obraz v Obraze“
* Vylepšené rozpozávanie tvárí, objektov a scén v aplikácií Fotky, vytváranie „spomienok“
* Apple Pay v Safari
* Efekty a väčšie emoji v aplikácií Správy, možnosť prehliadania interaktívneho obsahu v správach
* Prebudované Apple Music v iTunes

### macOS 10.13 High Sierra
* Oznámený počas konferencie Apple WWDC 2017, vydaný 25. septembra 2017
* Ostrá verzia Apple File System, ktorý definitívne nahrádza HFS +
* Nový štandard HEVC pre video, ktorý nahrádza staršie H.264
* Aktualizácie aplikácií Mail, Safari a Fotky

### macOS 10.14 Mojave
* Oznámený počas konferencie Apple WWDC 2018, vydaný 24. septembra 2018
* Dark mode
* Dynamická tapeta plochy, ktorá sa mení podľa dennej doby
* Skupinové videohovory cez FaceTime
* Nové funkcie ukladania snímky obrazovky
* Integrácia so smart home (Inteligentný dom)

### macOS 10.15 Catalina
* vydaný 7. októbra 2019

### macOS 11 Big Sur
* vydaný 12. novembra 2020

### macOS 12 Monterey
* vydaný 25. októbra 2021

### macOS 13 Ventura
* vydaný 24. októbra 2022

## Referencie

## Iné projekty
.

## Externé odkazy
* Apple: MacOS — oficiálna stránka
* Apple.com/sk: MacOS — oficiálna slovenská stránka


Kategória:Operačné systémy
Kategória:Softvér firmy Apple
Kategória:Apple
Kategória:BSD